google/wiki40b huggingface dataset:
Antonio Bonfini

Antonio Bonfini (* 1427, Ascoli – † 1502/1503, Budín) (latinský variant: Antonius Bonfinius) bol taliansky humanista, historik. V roku 1486 prišiel do Budína na kráľovský dvor. Z poverenia Mateja Korvína napísal dejiny Uhorska – Rerum Ungaricarum decades, ktoré mali veľký vplyv na uhorskú humanistickú historiografiu. Prvé úplné vydanie diela vyšlo v Bazileji 1568 zásluhou J. Sambuca.
Jana Gantnerová-Šoltýsová

Kariéra

Prvá československá zjazdárka a vôbec prvá z východnej Európy, ktorá zvíťazila v pretekoch Svetového pohára v alpskom lyžovaní, 17. decembra 1980 vyhrala zjazd v rakúskom Altenmarkte . Ďalšie dve pódiové umiestnenia získala v sezóne 1979/1980, v ktorej obsadila v celkovom poradí 13. miesto a v bodovaní zjazdu piate miesto. V prvej desiatke sa umiestnila celkom 29-krát.
Štartovala na troch zimných olympiádach, najlepšie umiestnenie dosiahla v Sarajeve 1984, kde bola piata v zjazde. V tej istej disciplíne bola v Lake Placid 1980 desiata.
Briseis (mytológia)

Bríseovna v umení

Postava Bríseovnu sa objavuje aj v umeleckom spracovaní. predovšetkým je jednou z hlavných postáv Homérovej Iliady, kde jej autor venuje tridsaťšesť veršov. Jej dôležitosť v dejovej osnove eposu spočíva v tom, že okolo jej postavy sa odvíja ústredný príbeh.
Jej láska k Achilleovi dala podnet k viacerým literárnym spracovaniam nielen v antike ale aj v modernej dobe. Známy je Bríseovnin list Achilleovi z Ovidiových Listov héroín.
Bríseovnina podoba je vyobrazená na niekoľkých antických vázach. Z pompejského Domu Tragického básnika sa v Národnom archeologickom múzeu v Neapole nachádza freska Achilles odovzdáva Bríseovnu.
Bezekvivalentná frazéma

Bezekvivalentná frazéma je frazéma, ktorá nemá v porovnávanom cudzom jazyku frazeologický ekvivalent, napr. slov.: niekomu cigáni v bruchu vyhrávajú – nem.: jemand hat Hunger. Niekedy sa hovorí o bezekvivalentnej frazéme, ak nemá v cudzom jazyku ekvivalent s rovnakou motivačnou bázou, rus.: бить баклуши (biť bakluši) – slov.: dívať sa pánu bohu do okien, leňošiť, zaháľať; angl.: to kick the bucket – slov.: otrčiť kopytá, zomrieť; slov.: prišiť niekomu niečo za golier – nem.: jemandem etwas in die Schuhe schieben, alebo ak frazéma obsahujú isté reálie, napr.: slov.: ísť do Spiša – čes.: jít do Hajan a podobne.
Vlada Rosľakova

Kariéra

Keď začala s modelingom, zmenila si meno z Jeleny na Vladu, aby sa odlíšila od modelky Jeleny Rosenkovej. S modelingom začala v Rusku, no potom sa presťahovala do Tokia. Keď sa dostala do New Yorku, začala pracovať pre svetoznámych dizajnérov. Je známa pre svoju typickú chôdzu a výzor bábiky, spolu s modelkami ako Jessica Stam, Lisa Cant, Heather Marks či Gemma Ward.
Predvádzala na šou špičkových návrhárov, medzi ktorých patria Alberta Ferretti, Alexander McQueen, Balenciaga, Blumarine, Bottega Veneta, Burberry Prorsum, Calvin Klein, Céline, Chanel, Chloé, Christian Dior, Comme des Garçons, Dolce & Gabbana, Dsquared², Emanuel Ungaro, Emilio Pucci, Etro, Fendi, Gianfranco Ferrè, Giorgio Armani, Givenchy, Gucci, Hermès, Jean Paul Gaultier, Jil Sander, Kenzo, Lanvin, Loewe, Louis Vuitton, MaxMara, Missoni, Miu Miu, Moschino, Nina Ricci, Prada, Roberto Cavalli, Salvatore Ferragamo, Sonia Rykiel, Stella McCartney, Thierry Mugler, Valentino, Versace, Viktor & Rolf, Yohji Yamamoto a Yves Saint Laurent.
Objavila sa v najrôznejších módnych magazínoch, vrátane Vogue, Numéro, W, V, Dazed & Confused, Harper's Bazaar, Marie Claire, Elle, L'Officiel a i-D.
Tiež ju bolo vidieť na obálkach časopisov ako Vogue, Harper's Bazaar, Elle a podobne.
Magazín Vogue Paris ju vyhlásil za jednu z tridsiatich najlepších modeliek tretieho tisícročia.
Matala

História

Umelé jaskyne v matalských útesoch boli vytvorené už v neolite. V minojskom období bola Matala prístavom pre Faistos. V roku 220 pred Kr. bola Matala obsadená obyvateľmi Gortyny a počas rímskeho obdobia Matala slúžila ako gortynský prístav. V 1. a 2. storočí boli jaskyne používané ako hrobky. Jedna jaskyňa sa nazýva „Brutospeliana“ pretože podľa legendy bola často navštevovaná rímskym vojvodcom Brutom. 
Potom bola Matala obyčajnou rybárskou dedinou. V šesťdesiatych rokoch 20. storočia jaskyne zabrali hippies, ktorí boli neskôr vyhnaní. Dnes je Matala malou dedinkou, ktorá žije hlavne z turistiky. Matalská pláž je dlhá asi 250 m a široká 45 m. 
Kanadská folková speváčka Joni Mitchell skúsenosti s matalskými hippies popísala v roku 1971 v svojej skladbe Carey.

Mytológia

Keď Zeus v podobe bieleho býka uniesol Európu cez more, priniesol ju na matalskú pláž. Tam sa zmenil na orla a odletel s ňou do Gortyny, kde ju znásilnil.
Alincthun

Poloha

Obec má rozlohu 9,88 km². Najvyšší bod je položený 120 m n. m. a najnižší bod 33 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castel Gandolfo

Geografia

Susedné obce: Albano Laziale, Grottaferrata, Marino, Rocca di Papa, Rím.
Vierwaldstattské jazero

Názov

Jeho názov je odvodený od slova Waldstätte, ktorý označuje tzv. lesné kantóny, zvané aj prakantóny, ktoré obklopovali jeho brehy: kantóny Uri, Unterwalden, Schwyz a Luzern. Dnes leží v piatich kantónoch – Unterwalden sa v roku 1648 rozdelil na Obwalden a Nidwalden.

Vznik

Vierwaldstattské jazero vzniklo v poslednej dobe ľadovej pri ústupe ľadovca Reussgletscher. Jazero bolo vytvorené ľadovcovou formáciou pred 12 000 rokmi na konci doby ľadovej.

Vodný režim

Jazerom preteká rieka Reuss, ktorá vteká pri Flüelene a vyteká v Luzerne. Pri výtoku v Luzerne dosahuje priemerný prietok 109 m³/s. Ďalšími prítokmi sú Sarner Aa, Engelberger Aa a Muota.

Kvalita vody a teplota

V priemere zostáva voda v jazere tri a pol roka a má akosť pitnej vody. V lete dosahuje teplota vody 22 °C. V rokoch 1929 a 1963 zamrzlo Alpnachersee a Luzernský záliv. Zo 17. a 19. storočia sú zdokumentované zmrznutia celého povrchu Vierwaldstattského jazera.
C/1811 F1

C/1811 F1 alebo Veľká kométa roku 1811 bola neperiodická kométa, ktorá bola viditeľná voľným okom asi 260 dní a tento rekord držala až do roku 1997, kedy sa objavila kométa Hale-Bopp. Kométu spozoroval 25. marca 1811 francúzsky astronóm Honoré Flaugergues. Kométa mala pravdepodobne neobvykle veľkú komu dlhú až 1,6 milióna kilometrov.
Marián Mikluš

Život

Narodil sa v roku 1953 v Senici nad Myjavou. Absolvoval Vojenské gymnázium v Banskej Bystrici a Vysokú vojenskú školu tylového a technického zabezpečenia v Žiline. Následne bol prijatý za vojaka z povolania v hodnosti poručík. a stal sa zástupcom veliteľa pluku pre tylo pluk. Od roku 1977 do roku 1979 absolvoval postgraduálne štúdium na Vojenskej akadémii v Brne.
Následne sa stal zástupcom náčelníka tyla na veliteľstve 13. tankovej divízie v Topoľčanoch. Od roku 1983 nastúpil na funkciu zástupcu náčelníka operačného oddelenia štábu tyla veliteľstva Východného vojenského okruhu Trenčín, od roku 1995 náčelníka operačného oddelenia tyla. V roku 1985 ukončil Vyšší akademický kurz na Vojenskej akadémii v Brne a do roku 1990 bol zástupcom náčelníka tyla na Vojenskom veliteľstve Východ v Trenčíne. V rokoch 1990 až 1992 absolvoval štúdium na Vojenskej akadémii Generálneho štábu v Moskve a na Vojenskej akadémii v Brne. V roku 1992 pôsobil na funkcii zástupcu náčelníka operačnej správy Vojenského veliteľstva Východ.
Od roku 1993 pôsobil ako náčelník Hlavného tyla veliteľstva Armády Slovenskej republiky v Trenčíne, následne bol prevelený do Bratislavy ako zástupca riaditeľa sekcie logistiky na ministerstve obrany. V roku 1998 absolvoval kurz francúzskeho jazyka na Jazykovom inštitúte Ministerstva obrany Slovenskej republiky.
Od 19. augusta 1998 pôsobil vo funkcii náčelníka Generálneho štábu Armády Slovenskej republiky v Trenčíne a zároveň bol vymenovaný do hodnosti generálmajor. Roku 1999 sa stal náčelníkom Správy integrácie a štandardizácie generálneho štábu Armády Slovenskej republiky, neskôr vedúci oddelenia Inštitútu obrany a bezpečnosti MO SR. V roku 2004 bol prepustený do zálohy. V rokoch 2008 – 2011 pôsobil v Stálej delegácii Slovenska pri NATO v Bruseli.

Miesta vojenského pôsobenia

Vyškov, Žilina, Janovice nad Úhlavou, Bratislava, Topoľčany, Trenčín, Brno, Moskva, Borden (Kanada), Brusel (Belgicko)
Cadrieu

Poloha

Obec má rozlohu 5,24 km². Najvyšší bod je položený 394 m n. m. a najnižší bod 140 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Angloamerika

Angloamerika je termín, ktorý označuje časti amerického svetadielu, v ktorých je úradným jazykom angličtina alebo majú výrazné historické, etnické, lingvistické a kultúrne spojenie s Anglickom, Spojeným kráľovstvom alebo Britskými ostrovmi vo všeobecnosti.
Alternatívne je to časť anglosféry. Je odlišná od Latinskej Ameriky, čo je zas región Ameriky, kde sa používajú románske jazyky (hlavne francúzština, španielčina a portugalčina).
Patria sem Spojené štáty a Kanada v Severnej Amerike, pričom tento termín sa často používa ako súhrnné označenie týchto dvoch krajín. V Strednej a Južnej Amerike sem patrí Belize, Guyana, Jamajka a niekoľko karibských štátov, napríklad Bermudy. Surinam nie je súčasťou Angloameriky, pretože úradným jazykom je tu holandčina, podobne ako v Holandských Antilách a Arube. Angličtina je úradným jazykom aj na Falklandoch.
Sedna (mytológia)

Sedna (po inuitsky ᓴᓐᓇ - Sanna) bola v inuitskej mytológii bohyňou morí a matkou Severného ľadového oceánu, ktorá vraj žila na dne Severného ľadového oceánu a z ktorej bol stvorený morský život. Vládla nad Adlivunom, inuitským podsvetím.
Sedna bola krásna mladá Inuitka, pyšná na svoju krásu a tak sa nechcela vydať za akéhokoľvek ženícha. Jedného dňa jej preto otec vybral muža, na prvý pohľad zámožného poľovníka oblečeného do krásnych kožušín, ktorému ale nebolo vidieť tvár. Otec posadil Sednu do poľovníkovho kajaku a ženích si ju odviezol domov na opustený ostrov. Keď si stiahol z hlavy kapucňu, Sedna zdesene vykríkla, pretože jej ženích bol zakliaty havran.
Otec pociťoval vinu za jej nešťastie, preto sa rozhodol, že ju vyslobodí. Naložil si na kajak zásoby a vydal sa k ostrovu. Vzal odtiaľ Sednu a onedlho už veslovali naspäť domov. Rozhnevaný havran sa o tom dozvedel a snažil sa kajak potopiť. Prestrašený otec hodil Sednu do mora, ale tá priplávala späť a chytila sa okraja kajaka. Otec jej preto odrezal prsty, ktoré sa vo vode premenili na tulene a veľryby. Sedna sa už nevládala udržať nad vodou, nakoniec zmizla pod hladinou.
Krásna Inuitka nezomrela, ale premenila sa na bohyňu mora. Poľovníci k nej majú veľkú úctu. Keď sa rozhnevá a privolá búrku, musí sa k nej na dno mora potopiť šaman, aby jej prečesal dlhé čierne zauzlené vlasy. To ju upokojí, potom poľovníkom vydá korisť, aby si ju ulovili a najedli sa.
Keď inuitskí lovci chytia tuleňa, kvapnú mu do úst čerstvú vodu na znak vďaky Sedne za jej láskavosť, že im dovolila nakŕmiť ich rodiny.

Meno

V modernom inuitskom jazyku (Inuktitut) sa meno bohyne píše ᓴᓐᓇ alebo Sanna (vyslov /sanna/). Staršie vezrie zaznamenané misionármi boli Sana, Sanak, Sidne, Sydney. Tieto mená ale skôr reprezentovali snahy konkrétnych autorov zachytiť výslovnosť, a neposkytujú dostatočnú výpovednú hodnotu o skutočnej historickej výslovnosti. Existujú ale isté indície (náhrada zhlukov spoluhlások geminátmi), podľa ktorých mohla (aspoň v niektorých nárečiach) existovať výslovnosť „setna“, ktorú v rokoch 1883 až 1884 zapísal ako „Sedna“ etnológ Franz Boas, a toto je verzia ktorá prešla do angličtiny a iných jazykov.
Siros

Poloha

Obec má rozlohu 2,21 km². Najvyšší bod je položený 143 m n. m. a najnižší bod 128 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Róbert Ondrejcsák

Vzdelanie a kariéra

Ondrejcsák pochádza z Rimavskej Soboty. Vyštudoval politológiu, históriu a filozofiu. V roku 2001 pracoval v Slovenskom centre strategických štúdií. Od roku 2002 bol analytikom oddelenia NATO Ministerstva obrany SR. V rokoch 2003 a 2004 bol poradca podpredsedu Národnej rady SR pre zahraničnú a bezpečnostnú politiku. V rokoch 2004 až 2005 bol riaditeľom Inštitútu bezpečnostných a obranných štúdií Ministerstva obrany SR. Funkciu zástupcu veľvyslanca Slovenska v Maďarsku vykonával v rokoch 2005 až 2007. V rokoch 2007 až 2010 bol riaditeľom Centra pre európske a severoatlantické vzťahy. Túto fuknciu vykonával opäť v rokoch 2012 až 2016. V roku 2016 viedol Inštitút strategických politík.
Doktorandské štúdium na Fakulte politických vied a medzinárodných vzťahov Univerzity Mateja Bela v Banskej Bystrici v odbore Medzinárodné vzťahy absolvoval v roku 2009. Je autorom niekolkých publikácií vydaných Centre for European and North Atlantic Affairs.

Politické pôsobenie: Štátny tajomník Ministerstva obrany SR

štátnym tajomníkom Ministerstva obrany SR bol prvýkrát  za Radičovej vlády v období 2010 až 2012. Prvýkrát bol štátnym tajomníkom nepolitickým nominantom. Po odvolaní Ľubomíra Galka v novembri 2011 bol poverený vedením rezortu obrany. Odvolaný bol k 21. marcu 2012.
Nie je členom strany MOST – HÍD, ale pomohol vypracovať jej program a vízie.
Vo funkcii štátneho tajomníka je opäť od 15. septembra 2016. Ondrejcsák v septembri 2017 kritizoval ministra Petra Gajdoša (SNS) za odďalovanie výmeny stíhačiek MiG 29. Vo februári 2018 kritizoval ministra za nepovolenie zahraničného školenia v Nemecku pre Ondrejcsákového podriadeného. Na otázku či neoľutoval prijatie funkcie odpovedal: „Mení sa to každým dňom. Stalo sa niekoľkokrát, že som rozmýšľal, či ostať. V konečnom dôsledku však vždy zvíťazí postoj, že kým človek vidí priestor na realizáciu kľúčových myšlienok, dovtedy sa to oplatí. Navyše si myslím, že sa nachádzame na historickej križovatke, keď treba brániť či presadzovať euroatlantické ukotvenie Slovenska, tak nechcem zutekať z boja.“ 
V máji 2018 strana SNS žiadala od svojho koaličného partnera odvolanie Ondrejcsáka z funkcie. Podpredsedsa SNS Anton Hrnko o Ondrejcsákovi napísal „Pravdou je, že nemá elementárne znalosti.“ Ondrejcsáka vyzval, aby zverejnil „priame aj nepriame príjmy za prednášky a publikačnú činnosť od zbrojárskych lobistov“. Ondrejcsák v minulosti kritizoval SNS, že ako štátny tajomník nemá dostatočné informácie o nákupoch v rezorte.
Oberdorff

Poloha

Obec má rozlohu 4,22 km². Najvyšší bod je položený 340 m n. m. a najnižší bod 263 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Psohlavec zelený

Opis

Corallus caninus dorastá do dĺžky 1,5 až 2 m. Vyznačuje sa hlavne svojou silne zelenou farbou a bielymi pruhmi na chrbte. Toto maskovanie ho v dažďovom pralese chráni pred dravými vtákmi. Jeho oči majú kolmé zrenice, čo mu pomáha zaznamenávať pohyb.  V šupinách okolo úst má hlboké jamky ktorými cíti teplo vyžarujúce z koristi. Psohlavec je adaptovaný na život mimo zeme.

Výskyt

Tento juhoamerický had obýva územia štátov Guyana, Surinam, Francúzska Guyana, Venezuela a Brazília.

Správanie

Psohlavec zelený trávi väčšinu času na strome obkrútený okolo konára, kde sa maskuje farbou svojho tela. Patrí medzi výborných plavcov.

Lov

Corallus caninus útočí hlavne zo zálohy. Loví tak, že sa spustí hlavou dole, pričom je chvostom zakotvený na konári. V tejto pozícii sa môže vrhnúť rôznymi smermi za svojou korisťou - vtákom alebo okoloidúcim cicavcom.

Potrava

Tento druh hada sa živí drobnými cicavcami a vtákmi. Má dlhé a mimoriadne vyvinuté, do vnútra tlamy zahnuté zuby, ktoré zabraňujú koristi vykĺznuť z jeho pevne zovretých čeľustí. Pri chove v zajatí ho kŕmime hlodavcami, kurčatami a holubmi.

Rozmnožovanie

Pri párení sa samec plazí po samici, ich chvosty sa navzájom splietajú. Samica privádza na svet v každej sezóne 3 – 15 mláďat. Mláďatá psohlavca zeleného bývajú tehlovo červené, oranžové, jasnočervené a žlté. V priebehu roka však zozelenejú.

Chov v zajatí

Ide o druh náročný na chovné podmienky, je preto nevhodný pre chovateľa začiatočníka. Základom úspešného chovu je vytvoriť zvieraťu podmienky aké má v krajine pôvodu, čo znamená udržiavať rozsah teplôt medzi 26 a 30 °C pri relatívnej vlhkosti vzduchu 60 – 80% s dostatočným vetraním, pričom v chovnom zariadení nesmie byť prievan. Odporúčaná minimálna veľkosť chovného zariadenia pre jedného jedinca je 90 x 60 x 60 cm, ktoré musí byť opatrené vodorovnými tyčami, kde si zviera vyberie ideálne miesto na ležanie.
Johan Olsen

Životopis

Študoval na Kodanskej univerzite a s niekoľkými ďalšími študentmi v roku 1995 založil skupinu Magtens Korridorer, čo je jedna z najúspešnejších dánskych rockových skupín. Olsen so skupinou vydal šesť štúdiových albumov, z ktorých dva v Dánsku získali  platinu. V roku 2006 skupina získala ocenenie za najlepšiu novú skupinu v Danish Music Awards. Objavil sa tiež niekoľkokrát ako hosťujúci spevák, vrátane skupín Red Warszawa, Revoltage, L.O.C. a Sonja Hald.
Mimo svojej vlasti sa stal známym najmä vďaka spolupráci so skupinou Volbeat. V roku 2007 spieval v skladbe „The Garden's Tale“ a o deväť rokov neskôr v skladbe „For Evigt“ duet so spevákom skupiny Volbeat, Michaelom Poulsenom, kde Poulsen spieval po  anglicky a Olsen po  dánsky.
Olsen má titul Ph.D. v molekulárnej biológii a pracuje ako  proteinový kryštalografik na  Kodanskej univerzite. Je ženatý a má dvoch synov.
Kamenice (prírodná pamiatka)

Ochrana

Predmetom ochrany je rastlinstvo lokality.
Clarac (Hautes-Pyrénées)

Poloha

Obec má rozlohu 6,36 km². Najvyšší bod je položený 485 m n. m. a najnižší bod 235 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sormery

Poloha

Obec má rozlohu 30,56 km². Najvyšší bod je položený 296 m n. m. a najnižší bod 155 m n. m.

Obyvateľstvo

Počet obyvateľov obce je 381 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Son (Ardennes)

Poloha

Obec má rozlohu 9,03 km². Najvyšší bod je položený 170 m n. m. a najnižší bod 83 m n. m.

Obyvateľstvo

Počet obyvateľov obce je 95 obyvateľov (2009).
Graf vývoja obyvateľstva:
Zdroje: INSEE
Moonsorrow

História

Prvotnú formáciu kapely tvorili bratranci Ville Sorvali (vokály,basgitara) a Henri Sorvali (gitara, klávesy). Toto zoskupenie nahralo nejaké demo pásky, ktoré sa viac podobali na melodický black metal ako ich budúce nahrávky.
Ich debutový album Suden Uni bol nahraný v roku 2000 a vydaný v roku 2001 spolu so znovu-vydaním dema Tämä Ikuinen Talvi z roku 1999. Po tom, čo do skupiny prišli Mitja Harvilahti a Markus Eurén, Moonsorrow začali vystupovať vydaním albumu Voimasta Ja Kunniasta na konci roku 2001. Ale vzostup kapely je označovaný vydaním albumu Kivenkantaja v roku 2003. Ďalší úspech pokračoval v roku 2005, keď kapely vydala svoj štvrtý album Verisäkeet.
V januári 2006 kapela prvýkrát vystupovala v USA a to na Heathen Crusade metalfeste v Columbia Heights. 7. marca 2007 podpísali zmluvu na nahratie 2 albumov so spoločnosťou Spinefarm Records.
Zatiaľ poslednou nahrávkou kapely je EP s názvom Tulimyrsky, ktoré vyšlo v roku 2008. Nahrávka je dlhá viac ako 1 hodinu a obsahuje jednu novú skladbu, dve staršie prerobené skladby a dve cover verzie.
Champignol-lez-Mondeville

Poloha

Obec má rozlohu 44,17 km². Najvyšší bod je položený 372 m n. m. a najnižší bod 226 m n. m.

Obyvateľstvo

Počet obyvateľov obce je 346 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrysogonos z Nikaie

Chrysogonos (starogr. Χρυσόγονος – Chrysogonos) bol dvojnásobný olympijský víťaz v 2. stor.
Chrysogonos z bitýnskej Nikaie si na 166. a na 167. olympijských hrách v rokoch 116 a 112 pred Kr. vybojoval víťazstvá v behu na jedno stadion. V Olympii bol tento beh najstaršou súťažnou disciplínou, zavedenou už na počiatku hier, podľa tradície v roku 776 pred Kr. a na hrách zostal aj po zavedení ďalších súťažných disciplín hlavným pretekom, menom jeho víťaza sa označovala celá olympiáda.
Záznam o olympijských víťazstvách Chrysogona je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Peklo (film)

Zápletka

Van Damme hrá Kylea Lorda, Američana pracujúceho v Rusku, ktorého odsúdia za vraždu muža, ktorý sa pokúsil znásilniť a neskôr zavraždil jeho manželku. Väzenská stráž núti väzňov zápasiť jeden proti druhému v zápasoch bez pravidiel.
Zlatý glóbus za najlepší mužský herecký výkon v miniseriáli alebo televíznom filme

Zlatý glóbus za najlepší mužský herecký výkon v miniseriáli alebo televíznom filme udeľuje Hollywoodska asociácia zahraničných novinárov (HFPA) na ceremónii Zlatých glóbusov od roku 1982.
Tri Zlaté glóbusy vyhral v tejto kategórii James Garner, ktorý bol nominovaný celkom päťkrát. Rekordmanom v počte nominácií je James Woods, získal ich sedem. Herec Peter Strauss bol nominovaný štyrikrát, nevyhral však ani raz. Na 55. ročníku udeľovania v roku 1998 herec Ving Rhames venoval svoju cenu Jackovi Lemmonovi, ktorý bol s ním nominovaný v jednej kategórii.
Březno u Postoloprt

Březenský vrch

Na zalesnený Březenský vrch (237 m n. m.) vedie od železničnej stanice Březno u Postoloprt žltá turistická značka. Pod vrcholom leží dedina Březno a ďalej tečie rieka Ohře. Lokalita predstavuje územie najhlbšie zapadnutej a poklesnutej kryhy ohareckého prelomu, kde sa zachovali vo veľkej mocnosti slienité horniny vrchného turónu a koňaku, uchránené pred denudáciou.
Pamiatka nie je prístupná, pod lomom sa nachádza oplotená športová strelnica.
Saint-Nicolas-des-Laitiers

Poloha

Obec má rozlohu 7,09 km². Najvyšší bod je položený 294 m n. m. a najnižší bod 222 m n. m.

Obyvateľstvo

Počet obyvateľov obce je 93 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Folkestone

Folkestone je britské mesto v Kente v Anglicku nad Lamanšským prielivom neďaleko Doveru. V roku 2011 tu žilo 46 698 obyvateľov.

Dejiny

V roku 1629 obyvatelia mesta získali právo vybudovať vlastný prístav, keď do tej doby využívali prístav v Doveri. Na konci 18. storočia mesto prežívalo rozkvet sprevádzaný rozvojom dokov a rybolovu. V polovici 19. storočia bolo hlavným námorným prístavom v južnom Anglicku. Počas oboch svetových vojen bolo zničené bombardovaním. Od konca 2. svetovej vojny mesto upadá v dôsledku rozvoja prístavu v neďalekom Doveri. Rovnako klesla jeho popularita ako výletného miesta.
Vizille

Poloha

Obec má rozlohu 10,51 km². Najvyšší bod je položený 1 016 m n. m. a najnižší bod 268 m n. m.

Obyvateľstvo

Počet obyvateľov obce je 7 592 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Letný deň

Letný deň je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu dosiahne 25 °C a viac. Počet letných dní sa pohybuje v južných oblastiach a v niektorých kotlinách južnej polovice Slovenska do nadmorskej výšky 350 m n. m. v priemere nad počtom 50 dní. Napríklad Hurbanovo má takýchto dní v priemere 74, Lučenec 78, Sliač 68, Trebišov 68. V polohách okolo 1000 m n. m. sa za rok vyskytuje v priemere 5 až 10 letných dní. Vo výškach približne nad 1800 m n. m. sa letné dni v priemere už nevyskytujú. 
Najskorší prvý výskyt letného dňa v Hurbanove (1901–2015) bol dosiahnutý 21. marca 1974 a najneskorší prvý výskyt 12. júna 1933. 
Najneskorší výskyt letného dňa bol na Slovensku zaznamenaný v Hurbanove 31. októbra 2001, v Kráľovej pri Senci 25. októbra 1999 a v Žihárci takisto 25. októbra 1999.
Détain-et-Bruant

Poloha

Obec má rozlohu 15,48 km². Najvyšší bod je položený 642 m n. m. a najnižší bod 515 m n. m.

Obyvateľstvo

Počet obyvateľov obce je 158 (2011).
Nasledujúci graf zobrazuje vývoj počtu obyvateľov v obci.
Zdroje: INSEE